**Teemu Virtanen** (s. 3. joulukuuta 1967) on suomalainen ultrahiihtäjä, opettaja ja toimittaja, joka tunnetaan kunnianhimoisista urheilusuorituksistaan, erityisesti ultrahiihdon saralla.

Elämäkerta ja ura
-----------------

Virtanen syntyi Lahdessa ja aloitti hiihdon jo varhaisessa iässä. Hän on toiminut opettajana ja televisiotoimittajana, sekä hiihdon asiantuntijana. Hän on työskennellyt yli 18 vuotta Yhdysvalloissa, jatoimi Hollywood Xpress -ohjelmassa Ylellä vuosina 1997-99 sekä Älä katso -ohjelmassa Yle TV2:lla vuosina 2000-03 .Virtanen on tuottanut ja juontanut lukuisia muita TV-ohjelmia kuten VO2, VO2- Suomenmestarit ja Tähtikino, ja nykyään hän toimii urheiluselostajana ja sisällöntuottajana Ski Classics-sarjassa ja toimittajana Viaplay-kanavalla. Virtanen on myös julkaissut elämänkertakirjan nimeltä "24 tuntia: hiihtoa, hikeä ja Hollywoodia".

Ultrahiihto
-----------

Virtasen urheilu-ura on ollut keskittynyt ultrahiihtoon, missä osallistujat hiihtävät äärimmäisen pitkiä matkoja. Hän saavutti merkittävän virstanpylvään vuonna 2010 rikkomalla vuorokausihiihdon maailmanennätyksen. Vuoden 2023 aikana Virtanen teki uuden ennätyksen Vaajakoskella, Jyväskylässä hiihtämällä 443 kilometriä ja 5 metriä 24 tunnin sisällä, mikä paransi hänen edellistä ennätystään lähes kymmenellä kilometrillä ja rikkoi samalla yli 40-vuotiaiden maailmanennätyksen. Tämän lisäksi 19. maaliskuuta 2024, Lahden stadionilla, hän asetti uuden miesten maailmanennätyksen hiihtämällä 475,88 kilometriä 24 tunnissa, ohittaen aikaisemman ennätyksen, joka oli pietarsaarelaisen Hans Mäenpään nimissä 472,07 kilometrillä.

Virtanen hiihti myös tupla-Vasaloppetin, 180 km, Morasta Säleniin ja takaisin, ja hänellä on matkan ennätys hieman yli 9,5 tuntia. Hän on myös rullahiihtänyt Suomen halki kymmenessä päivässä, jolloin matkaa kertyi yhteensä 1600 km.

Virtanen on kertonut harjoittelevansa lähes päivittäin, ja hänen vuosittainen hiihtomatkansa kertyy noin 13 000 kilometriin, mikä kuvastaa hänen sitoutumistaan ja intohimoaan lajiin.

Hollywood-vuodet
----------------

Asuessaan Los Angelesissa 1990-2008, työskennellen Hollywood Xpress ohjelman toimittajana ja juontajana, Virtanen tapasi ja haastatteli monia maailmankuuluisia näyttelijöitä ja musiikkitähtiä, kuten Harrison Ford, Leonardo DiCaprio, Jennifer Lopez, Johnny Depp, Keanu Reeves ja Eddie Van Halen.Hän on ollut ehdolla kolme kertaa parhaana ulkomaalaisena viihdetoimittajana Hollywoodissa Publicist Guild of American äänestämänä. Hän oli myös yksi Starcut-yhtiön perustajista toimien viihdesisältöjen hankkijana Nokialle vuosina 2001-2008.

Tulevaisuuden suunnitelmat
--------------------------

Virtanen harkinnut rullahiihtävänsä Yhdysvaltojen tai Australian halki ja näkee nämä suoritukset myös viihteellisenä kokonaisuutena mahdolliseen televisiotuotantoon.

Lähteet
-------

1. ↑  Outi Fingerroos: Kirja päivänpolttavasta aiheesta.  *Elore*, 1.12.2009, 16. vsk, nro 2. doi:10.30666/elore.78829. ISSN 1456-3010. Artikkelin verkkoversio.
2. ↑  Sinivalkoisia ennätyksiä *www.apu.fi*.  17.11.2011. Viitattu 11.7.2023.
3. 1 2  Teemu Virtanen *Juontajat*. Viitattu 11.7.2023.
4. ↑  Ruutukasvo painoi lähes sata kiloa – Yrittää nyt brutaalia maailmanennätystä: "On kuin humalassa" *www.iltalehti.fi*. Viitattu 11.7.2023.
5. ↑  Hiihto | Teemu Virtanen hiihti 24 tunnissa yli 443 kilometriä: "Viimeiset neljä tuntia vetivät miehen loppuun" *Helsingin Sanomat*.  6.4.2023. Viitattu 11.7.2023.
6. ↑  Suomalaiset hiihtäjät murskasivat aiemmat maailmanennätykset selvästi Lahdessa – vuorokauden hiihto oli kova taistelu *Yle Uutiset*.  19.3.2024. Viitattu 20.3.2024.
7. ↑  Tony Pietilä: Teemu Virtanen, 55, hiihti 24 tuntia putkeen – näin hurja matka siitä kertyi *Ilta-Sanomat*.  6.4.2023. Viitattu 11.7.2023.
8. ↑  kotimaa Teksti: Eetu Ampuja | Kuvat: Timo Korhonen, AOP: Joko nyt tärppää? Lahtelainen Teemu, 55, yrittää vaarallista maailmanennätystä – norjalainen huippunimi lähti jo letkuissa sairaalaan | Seiska *Seiska.fi*.  4.4.2023. Viitattu 11.7.2023.
9. ↑  kotimaa Teksti: Eetu Ampuja, Lahti | Kuvat: Seiskan arkisto ja All Over Press: Maailmantähti menetti hermonsa! Lahtelainen Hollywood-tähtitoimittaja Teemu Virtanen kysyi Oscar-gaalassa Russell Crowelta kaikkien aikojen kysymyksen: "Hän vain katsoi minua ja tokaisi…" | Seiska *Seiska.fi*.  8.3.2021. Viitattu 11.7.2023.
10. ↑  Ultrahiihto | Teemu Virtanen hiihtää järkyttäviä määriä päivittäin – lepopäivät on puristettu olemattomiin *Helsingin Sanomat*.  7.3.2023. Viitattu 11.7.2023.

Aiheesta muualla
----------------

* Teemu Virtanen Kansainvälinen hiihtoliitto (FIS).  (englanniksi)